Trondheim sentralstasjon

Trondheim sentralstasjon (Trondheim S, sørsamisk: Tråanten ruevtieraajroestasjovne) er hovedjernbanestasjon i Trondheim og er start- og endestasjon for Dovrebanen og Nordlandsbanen. Nord for stasjonen ligger Brattøra godsterminal med tilknytting til Trondheim havn. Stasjonen er også rutebilstasjon for Trondheim og betjener både by-, region- og fjernbusser. Inntil 1968 gikk også trikken til stasjonen.


== Navnehistorikk ==
Stasjonen ble åpnet som Throndhjem (Brattøra) i 1881 som endestasjon for Meråkerbanen. Den eldste delen av stasjonsbygningen sto ferdig i 1883. I 1884 ble den endestasjon også for Trondhjem–Størenbanen, som til da hadde hatt Throndhjem stasjon på Kalvskinnet som endestasjon, navnet ble endret til Trondhjem i 1894. Fra 1. januar 1930 til og med 5. mars 1931 var stasjonsnavnet en kort tid Nidaros, for så bli Trondheim. Fra 1995 anvendte NSB navnet Trondheim S (sentralstasjon), men dette ble tatt i bruk av Jernbaneverket først fra 15. desember 2002.

		
		
		
		


== Jernbane ==

SJ Norge opererer samtlige toglinjer, disse er:
F6 Oslo S – Trondheim S (fjerntog, Dovrebanen)
via Oslo Lufthavn – Hamar – Lillehammer – Otta – Dombås – Oppdal – Støren
F7 Trondheim S – Mosjøen – Mo i Rana – Rognan – Fauske – Bodø (fjerntog, Nordlandsbanen)
via Trondheim Lufthavn – Steinkjer – Grong
R60 (Oslo S -) Hamar – Røros – Trondheim S (– Ranheim) (Rørosbanen)
via (Oslo Lufthavn –) Elverum – Rena – Støren
R70 (Oppdal –) Støren – Lundamo – Ler – Melhus (/ Lerkendal) – Trondheim S – Ranheim – Steinkjer (Trønderbanen)
via Trondheim Lufthavn – Stjørdal – Levanger – Verdal
R71 Trondheim S – Storlien (Meråkerbanen)


== Buss ==
I 1995 ble byens rutebilstasjon flyttet fra Leütenhaven til Trondheim sentralstasjon. Med dette ble en ny bygningsmasse oppført for betjening av lokale bybusser og region- og fjernbusser. I forbindelse med ombygging av stasjonsområdet som pågår frem til 2025, ble bussholdeplassen i 2022 oppgradert til metrobuss-standard og nyåpnet 7. november.
Fylkestrafikk
AtB har ansvaret for bylinjene og de fleste regionlinjene som går via stasjonen, med noen unntak. Flere av bybussene stopper her, deriblant metrobuss-linje 2 og linjene 10, 20, 21, 24, 25 og 75. I rushtidene stopper også linjene 23, 70B, 70D, 72, 76 og 79 her.
Trondheim S er holdeplass for AtBs regionbusser som knytter Trondheim med nærliggende deler av Trøndelag, slik som Orkanger - Fannrem (linje 310, 410 og nattbuss 4101), Stjørdal (311), Sorgenfri (311), Støren (340), Rissa - Råkvåg (350), Fillan - Sistranda (420), Stjørdal - Selbu - Stugudalen (430), Støren - Røros (440), Åfjord - Sandviksberget (452), Orkanger - Kyrksæterøra - Aure (470) og Støren - Oppdal (480).
Andre fylkestrafikale busselskaper som opererer fra Trondheim S, er Fram som driver Mørelinjen linje 905 mot Skei - Halsa - Molde - Ålesund og Innlandstrafikk som driver Østerdalsekspressen linje 135 mot Tynset - Alvdal.
Kommersiell trafikk
Vy express har etablert fjerntrafikk fra stasjonen med sin linje VY710 mot Lillehammer.
Tidligere gikk Værnesekspressen (Unibuss Ekspress) til Trondheim lufthavn og Fjordekspressen (NOR-WAY Bussekspress) linje 431 til Bergen herfra, men det er usikkert om disse rutene vil returnere i fremtiden.
Komplett liste

2 Østre Lund - Kolstad - Strindheim
10 Sjetnmarka / Rate - Fortuna - Vikåsen
20 Romolslia - Grillstad
21 Pirbadet - Trollahaugen / Ilsvika
23 Pirbadet - Sandmoen, kun rushtid
24 Trondheim S - Okstad Østre / City Syd / Sjetnmarka
25 Hurtigbåtterminalen - Vikåsen
70B / 70D St. Olavs hospital - Hommelvik, kun rushtid
72 Trondheim S - Klæbu, kun rushtid
75 Trondheim S - Spongdal
76 Trondheim S - Spongdal, kun rushtid
79 Sluppen - Lerkendal - Vikhammeråsen, kun rushtid
135 Trondheim S - Tynset - Alvdal, Innlandstrafikk
310 Trondheim S - Orkanger - Fannrem
311 Sorgenfri - Trondheim S - Stjørdal
340 Trondheim S - Støren
350 Trondheim S - Rissa - Råkvåg
410 Trondheim S - Orkanger - Fannrem
4101 Trondheim S - Orkanger, nattbuss
420 Trondheim S - Fillan - Sistranda
430 Trondheim S - Stjørdal - Selbu - Væktarstua
440 Trondheim S - Støren - Røros
452 Trondheim S - Åfjord - Sandviksberget
470 Trondheim S - Orkanger - Kyrksæterøra - Aure
480 Trondheim S - Støren - Oppdal
VY710 Trondheim S - Lillehammer, Vy express
905 Trondheim S - Skei - Halsa - Molde - Ålesund, Fram


== Hurtigbåt ==
En ny gangbro over det eksisterende jernbanesporet (åpnet okt. 2012) forbinder stasjonsområdet direkte med Pirterminalen og et nytt parkeringsbygg i forbindelse med Nordre avlastningsvei (NAV). Trondheim sentralstasjon er to minutter med buss fra Pirterminalen hvor Torghatten Midt har hurtigbåttrafikk. De tre hurtigbåtlinjene er 800 mot Kristiansund via Brekstad, 805 mot Brekstad og 810 mot Vanvikan. Det er omtrent 15 minutter gange fra kaia for Hurtigruten mot Bergen og Kirkenes.


== Trikk ==
Mellom 1913 og 1968 var stasjonen terminus for Elgeseterlinjen (linje 2) og Singsakerlinjen (linje 3) drevet av Trondheim Sporvei.


== Fremtid ==
I forbindelse med byutvikling og revitalisering av området nord for stasjonen vil deler av den eksisterende stasjonsbygningen bli revet. Deler av området som i dag brukes til bussterminal vil måtte endres. Det er også prosjektert en parkeringsgarasje under stasjonsbygningen. For å skape en levende bydel har NSB Eiendomsutvikling og andre aktører uttrykt ønske om også å bygge boliger i tilknytting til stasjonsområdet. 


== Referanser ==


== Eksterne lenker ==
Trondheim kommune - Brattørkaia, Trondheim sentralstasjon og ny tverrforbindelse, forslag til reguleringsplan(no) Bane NORs informasjonsside om Trondheim sentralstasjon
(no) Trondheim sentralstasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Trondheim-Heimdal
(no) Norsk Jernbaneklubbs stasjonsdatabase: Meråkerbanen